—

so zreteľom na článok 314 Zmluvy o fungovaní Európskej únie, — so zreteľom na článok 106a Zmluvy o založení Európskeho spoločenstva pre atómovú energiu, — so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (1), a najmä na jeho článok 41, — so zreteľom na všeobecný rozpočet Európskej únie na rozpočtový rok 2017 prijatý s konečnou platnosťou 1. decembra 2016 (2), — so zreteľom na nariadenie Rady (EÚ, Euratom) č. 1311/2013 z 2. decembra 2013, ktorým sa ustanovuje viacročný finančný rámec na roky 2014 – 2020 (3) (nariadenie o VFR), — so zreteľom na Medziinštitucionálnu dohodu z 2. decembra 2013 medzi Európskym parlamentom, Radou a Komisiou o rozpočtovej disciplíne, spolupráci v rozpočtových otázkach a riadnom finančnom hospodárení (4), — so zreteľom na osobitnú správu Európskeho dvora audítorov č. 5/2017 s názvom Nezamestnanosť mladých ľudí – majú na ňu politiky EÚ vplyv? Posúdenie záruky pre mladých ľudí a iniciatívy na podporu zamestnanosti mladých ľudí, — so zreteľom na rozhodnutie Rady 2014/335/EÚ, Euratom z 26. mája 2014 o systéme vlastných zdrojov Európskej únie (5), — so zreteľom na návrh opravného rozpočtu č. 3/2017, ktorý Komisia prijala 30. mája 2017 (COM(2017)0288), — so zreteľom na pozíciu k návrhu opravného rozpočtu č. 3/2017, ktorú prijala Rada 4. septembra 2017 a postúpila Európskemu parlamentu v ten istý deň (11812/2017 – C8-0303/2017), — so zreteľom na články 88 a 91 rokovacieho poriadku, — so zreteľom na správu Výboru pre rozpočet (A8-0282/2017), A. keďže návrh opravného rozpočtu č. 3/2017 sa týka poskytnutia dodatočných viazaných rozpočtových prostriedkov vo výške 500 miliónov EUR na iniciatívu na podporu zamestnanosti mladých ľudí (YEI), na čom sa Európsky parlament a Rada dohodli vo svojej dohode o rozpočte na rok 2017, a tiež zmeny plánu pracovných miest pre decentralizovanú agentúru ACER a spoločný podnik SESAR2, pričom nemá žiadny vplyv na celkový rozpočet ani na celkový počet pracovných miest; B. keďže Európsky parlament a Rada vyzvali Komisiu, aby v roku 2017 navrhla opravný rozpočet s cieľom zabezpečiť 500 miliónov EUR na iniciatívu na podporu zamestnanosti mladých ľudí na rok 2017 poskytnutých z celkovej rezervy na záväzky, a to hneď ako sa prijme technická úprava podľa článku 6 nariadenia o VFR; C. keďže v nadväznosti na prijatie technickej úpravy Komisia navrhuje zmeniť rozpočet Únie na rok 2017 a zvýšiť prostriedky v článku 04 02 64 Iniciatíva na podporu zamestnanosti mladých ľudí; D. keďže v kontexte revízie viacročného finančného rámca (VFR) v polovici trvania sa Európsky parlament a Rada dohodli na navýšení prostriedkov pre YEI na roky 2017 – 2020 o 1,2 miliardy EUR a Európsky parlament vo svojom vyhlásení v súvislosti s revíziou VFR v polovici trvania zdôraznil, že uvedená hranica má politickú povahu bez akýchkoľvek právnych dôsledkov; E. keďže v kontexte revízie VFR v polovici trvania Komisia vo svojom vyhlásení tiež zdôraznila, že treba zvážiť zvýšenie finančných prostriedkov pre YEI nad rámec dohodnutej sumy 1,2 miliardy EUR s využitím dostupných rezerv v rámci celkovej rezervy na záväzky v súlade s článkom 14 nariadenia o VFR; F. keďže požiadavka na zmeny pracovného zaradenia v roku 2017 je potrebná tak pre decentralizovanú agentúru ACER, ako aj pre spoločný podnik SESAR2;